Diari Oficial de la Generalitat Valenciana


Sumari del DOGV 1032, del 28-03-1989 (1989/813464)

DECRET 38/1989, de 13 de març, del Consell de la Generalitat Valenciana, pel qual és acceptada la cessió, a títol gratuït, d'un immoble situat a Gandia, partida de Benicanena, realitzada per l'Ajuntament de Gandia.
----------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1989/03/13/38/dof/vci/html**

### Dades del document

Número de DOGV
:   1032

Data del DOGV
:   28-03-1989

Secció del DOGV
:   DISPOSICIONS GENERALS

Número del document
:   1989/813464


Data del document
:   13-03-1989

Organisme emissor
:   Conselleria d'Economia i Hisenda

Tipus de document
:   Decret

Decret 38/1989, de 13 de març, del Consell de la Generalitat, pel qual és aceptada la cessió a títol gratuït d'un immoble situat a Gandía,partida de Benicanena, realitzada per l'Ajuntament de Gandía.  
L?Ajuntament de Gandia, en sessió plenària realitzada el dia 1 de setembre de 1988, acordà la cessió gratuïta a la Generalitat Valenciana d'un immoble situat a Gandia, partida de Benicanena, del qual és propietari l'ajuntament esmentat.  
Aquesta cessió es realitza amb la finalitat determinant de construir-hi una residència juvenil.  
A petició del Conseller de Treball i Seguretat Social s'iniciaren els tràmits legals oportuns per a l'acceptació i formalització de la cessió gratuïta de l?immoble, realitzada a favor de la Generalitat Valenciana.  
D'acord amb el que disposa l'article 22 de la Llei 3/1986, de 24 d'octubre, de Patrimoni de la Generalitat Valenciana, correspon al Govern Valencià l'acceptació de la cessió gratuïta indicada.  
Per això, a proposta del Conseller d'Economia i Hisenda i amb la deliberació prèvia del Consell de la Generalitat Valenciana en la sessió celebrada el dia 13 de març de 1989,  
DECRETE:  
Article primer  
Es acceptada la cessió a títol gratuït, realitzada per l'Ajuntament de Gandia a favor de la Generalitat Valenciana, del terreny que segueix:  
- Parcel·la de terreny que ocupa una superfície de sis mil tres-cents trenta-nou metres i cinquanta decímetres quadrats, en terme de Gandia, partida de Benicanena. Confronta: nord, de Presentación Bañuls i motor dels Srs. Bañuls Martínez; sud i oest, finca segregada propietat de l'Ajuntament de Gandia; i est, Arturo Peiró i Rosario Bañuls.  
La finca figura inscrita en el Registre de la Propietat de Gandia nº 1, tom 1.450, llibre 678, foli 163, finca 56.648, inscripció 2.ª de resta.  
Article segon  
Aquesta cessió gratuïta de l?immoble esmentat comporta el compromís per part de la Generalitat Valenciana, de construir-hi una residència juvenil.  
Article tercer  
La propietat de l?immoble haurà d'incorporar-se a l?Inventari General de Béns i Drets de la Generalitat Valenciana, i inscriure's al seu nom en el Registre de la Propietat.  
DISPOSICIO FINAL  
La Conselleria d'Economia i Hisenda durà a terme els tràmits necessaris per fer efectiu el que disposa aquest decret.  
València, 13 de març de 1989.  
El President de la Generalitat,   
JOAN LERMA I BLASCO  
El Conseller d'Economia i Hisenda,   
ANTONI BIRLANGA CASANOVA


Còpia Permalink ELI